Dušan Čkrebić
Dušan Čkrebić (Niš, 7. avgust 1927.) je bio srpski političar, bivši visoki državni i partijski funkcioner Srbije u doba Socijalističke Federativne Republike Jugoslavije.

Biografija 
Po zanimanju je elektrotehnički inženjer. Obavljao je dužnosti predsednika Privredne komore Srbije, Republičke konferencije Socijalističkog saveza radnog naroda Srbije (RK SSRN), da bi 1974. godine postao predsednik Izvršnog veća SR Srbije. 1982. godine, postaje predsednik Saveza komunista Srbije. Na toj dužnosti nasledio ga je Ivan Stambolić, 1984. godine. Iste godine, Čkrebić dolazi na funkciju predsednika Predsedništva SR Srbije. I tu dužnost obavljao je dve godine, do 1986.

Nakon promene vlasti u Srbiji, u jesen 1987. godine, i dolaska Slobodana Miloševića na vlast, Čkrebić je bio član Predsedništva CK SKJ. Na 17. sednici CK SKJ oktobra 1988. na glasanju o poverenju članovima Predsedništva jedino njemu nije izglasano poverenje, a što je potom potaklo Vasila Tupurkovskog da to objasni delovanjem tzv. neprincipijelne koalicije. On je podneo ostavku, ali ju je na intervenciju Slobodana Miloševića povukao. 

U vreme dok je bio predsednik predsedništva Srbije, juna 1985. godine, potpisao je akt o odobrenju nastavka gradnje hrama Svetog Save u Beogradu. Za ove zasluge Srpska pravoslavna crkva mu je dodelila orden Svetog Save 29. decembra 2007. godine.

Reference

Spoljašnje veze 
 Zapisi iz Moskve („Večernje novosti“, feljton, januar 2014)  

Rođeni 1927.
Biografije, Niš
Srpski komunisti
Srpski političari
Predsednici SR Srbije
Predsednici Vlade SR Srbije
Nosioci Ordena Svetog Save